แบงก์โน้ตส์
ธนาคารแลนด์ แอนด์ เฮ้าส์ น่าจะเป็นแบงก์เดียวที่การประชุมผู้ถือหุ้นไม่มีของกระจุกกระจิกแจกให้ผู้ถือหุ้น
24 เม.ย. 2555

ม่ายแจก
ธนาคารแลนด์ แอนด์ เฮ้าส์ น่าจะเป็นแบงก์เดียวที่การประชุมผู้ถือหุ้นไม่มีของกระจุกกระจิกแจกให้ผู้ถือหุ้น




งานนี้จึงเป็นเรื่องสิคะ ผู้ถือ หุ้นรายย่อยลุกขึ้นเอื้อนเอ่ยความ ในใจว่า “ไม่ประทับใจ ที่แบงก์มีแต่ชากับกาแฟเลี้ยงก่อนเข้าห้องประชุม ของหยั่งงี้ทานที่บ้านจนเบื่อ กลุ่มผู้ถือหุ้น สว. ที่มากันเนี่ย ก็ไม่ได้ต้องการอะไรมากมาย แต่ก็น่าจะมีของกุ๊กกิ๊กๆ แจกมั่งนะฮะ”
ผู้ถือหุ้น สว. ยังไม่ทันจะบ่นเสร็จ ทั่นประธานแบงก์ “เสี่ยตึ๋งอนันต์ อัศวโภคิน” เลยสวนกลับว่า “ก็ปีที่แล้วผมจัดให้ แต่พวกคุณก็เอาถุงพลาสติกมาใส่ของคนละ 20 กล่องกลับบ้าน เอางี้แล้วกันคราวหน้าจะจัดเต้าทึง ครองแครง ขนมครก ให้ผู้ถือหุ้นกินเสร็จสรรพที่แบงก์นี่แหละ จะได้หิ้วกลับบ้านไม่ได้”
รู้หรือยังทำไมเสี่ยตึ๋งถึงร้วย รวย...ฮี่ฮี่